“เงินบาท” วันนี้เปิดตลาด 34.49 บ. นักลงทุนจับตาผลประชุมเฟดคืนนี้
“เงินบาท” วันนี้เปิดตลาด 34.49 บ. อ่อนค่าจากปิดตลาดวานนี้ 34.29 บ. ชี้กรอบเคลื่อนไหว 34.35 - 34.60 บาท/ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.49 บ. อ่อนค่าจากปิดตลาดวานนี้ 34.29 บ. นักลงทุนจับตาผลการประชุมเฟดคืนนี้ แนะผู้นำเข้าซื้อสกุลเงินต่างประเทศ เพื่อป้องกันเสี่ยง
22 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(22 มี.ค.66) ค่าเงินบาทเช้านี้เปิดตลาด 34.49 บาท/ดอลลาร์ อ่อนค่ากว่าราคาปิดตลาดเมื่อวานที่ระดับ 34.29 บาท/ดอลลาร์
โดยดอลลาร์สหรัฐแข็งค่าเมื่อเทียบกับสกุลเงินหลัก ๆ ใขณะที่นักลงทุนจับตาผลการประชุมนโยบายการเงินของธนาคารกลางสหรัฐ (เฟด) ในวันนี้
ส่วนนักลงทุนจับตาผลการประชุมเฟดในคืนวันพุธ (22 มี.ค.) ตามเวลาสหรัฐ หรือตรงกับช่วงเช้าตรู่ของวันพฤหัสบดี (23 มี.ค.) ตามเวลาไทย ล่าสุด Fed Watch Tool บ่งชี้ว่า นักลงทุนให้น้ำหนัก 84.9% ที่เฟดจะขึ้นอัตราดอกเบี้ย 0.25% สู่ระดับ 4.75-5.00% ในการประชุมครั้งนี้ และให้น้ำหนักเพียง 15.1% ที่เฟดจะคงอัตราดอกเบี้ย
โดยเมื่อวานนี้นักลงทุนต่างชาติมีการขายสุทธิในตลาดหุ้น 1,187 ล้านบาท และซื้อสุทธิในตลาดพันธบัตร 1,830 ล้านบาทโดยมองกรอบค่าเงินบาทวันนี้เคลื่อนไหวในช่วง 34.35 – 34.60 บาท/ดอลลาร์
ทั้งนี้แนะนำผู้นำเข้าควรซื้อเงินตราต่างประเทศเพื่อปิดความเสี่ยง ส่วนผู้ส่งออกแนะนำขายเงินตราต่างประเทศที่เหนือระดับ 34.80 บาท/ดอลลาร์